Gérard Depardieu
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskuespillere
Gérard Depardieu er en fransk filmskuespiller, og en av fransk films mest sentrale og populære aktører siden 1980-tallet. Gjennom flere tiår har han demonstrert et svært allsidig talent, og han har vunnet flere priser for sitt arbeid.
Fra TV til film Depardieu hadde bakgrunn fra TV da han filmdebuterte i 1970. Han fikk sitt gjennombrudd i Bertrand Bliers komedie Les Valseuses (1974) og var revolusjonær leilending i Bernardo Bertoluccis Novecento (Nittenhundre, 1976). Allsidig talent I Blier-filmene Préparez vos mouchoirs (Vil du elske min kone?, 1978) og Tenue de soirée (Aftenantrekk, 1986) viste han sitt komiske talent, men han utviklet seg først og fremst til å bli en kraftfull karakterskuespiller i alt fra folkelige roller i Jean de Florette (Kilden i Provence, 1986), rene farser som Les Fugitifs (Hjelp, vi flykter, 1986), historiske dramaer som Danton (1982) og versdrama i Jean-Paul Rappenaus Cyrano de Bergerac (1990) - en rolle han både vant skuespillerprisen i Cannes og ble Oscar-nominert for.Depardieu ble kjent for et større, internasjonalt publikum etter å ha spilt mot Andie Macdowell i kinosuksessen Green Card (Grønt kort – adgang USA, 1990), og vant en Golden Globe for innsatsen. Litterære roller Han spilte Auguste Rodin i Camille Claudel (1988) og Kristoffer Columbus i 1492: The Conquest of Paradise (1992), og har siden ofte medvirket i filmatiseringer av kjent litteratur, blant annet med biroller i The Man in the Iron Mask (Mannen med jernmasken, 1998), Jeg er Dina (2002) og Life of Pi (Historien om Pi, 2012), samt med hovedrollen som Jean Valjean i TV-miniserien Les misérables (2000).Franskmannen har også portrettert den matglade Obelix i fire populære filmer om tegneseriehelten Asterix, deriblant Astérix & Obélix contre César (Asterix & Obelix møter Cæsar, 1999; oppfølgere i 2002, 2008, 2012). I den dokumentarlignende satiriske komedien Thalasso (2019), derimot, spilte Depardieu og forfatter Michel Houellebecq seg selv på spa.I 1997 vant han æres-Gulløven under filmfestivalen i Venezia for sin mangfoldige karriere. Les mer i Store norske leksikon film i Frankrike filmens historie